《余所藏李文才画鹤甚奇伟岁久缣烂各缺一素偶》
宋代·李石

高轩得意翔云间，妙画匿迹缣素残。
柱头老丁留语后，兀兀无素如叔山。
不妨万里戢六翮，顾步下啄芝田宽。
方舟惜鹤并惜画，一夔之足万金价。
莫将凡笔补丹青，谬作身轻一鸟下。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。